Kevesebbet liheg a biciklisnél - Toyota Auris HSD-teszt
A hibrid Auris kicsit öreguras, de legalább megvan az az illúziónk, hogy védjük a környezetet. Nem ez a legolcsóbb hibrid autó, de ár-érték arányban verhetetlen, és nevetségesen kevés benzint fogyaszt városban.
Az Auris HSD a jelenlegi legjobb ár-érték arányú hibrid autó
(Még több fotó a galériában. Kattintson a képre!)

Szeptember vége felé az Emberibb Parkolásért Mozgalom kiadott egy közleményt. Szerintük, ha a fõvárosnak valóban fontos lenne a környezetvédelem, akkor dokkoló állomásokat létesítene, valamint parkolási kedvezményeket adna az elektromos illetve hibrid autóknak. Ez valóban a közeljövõ egyik fontos teendõje, a civil szervezet viszont a "mindenképpen környezetszennyezõ, alternatívát nem kínáló, szállításra és távolsági közlekedésre alkalmatlan kerékpározás" ellenében támogatná a hibrid és villanyautók elterjedését, mivel szerintük "a szén-dioxiddal szennyezõ kerékpárok ideje lejárt - akárcsak a hetvenes évek Ázsiájában".

Nem látszik, de 15 mm-rel lejjebb ültették

A civil szervezet komolyan vette a Toyota legújabb reklámját, amelyben azzal hirdetik az új hibrid Aurist, hogy kevesebb szén-dioxidot bocsát ki álló helyzetbõl 50 km/órára gyorsulva, mint egy szén-dioxidot lihegõ kerékpáros (feltehetõen nem az álló helyzetbõl ötvenre gyorsuló kerékpárosra gondoltak). Ötletes reklám, de azért elhamarkodott döntés a környezetvédelemre hivatkozva néhány kilogrammos kerékpárokról több mint egytonnás, veszélyes anyagokkal teli kocsikba kívánni az embereket.

A kis kék karral és a körülötte található kapcsolókkal lehet vezérelni az autót

A Toyota reklámja ugyanis tényleg csak egy kiváló marketingfogás, csupán arra hívták fel ötletesen a figyelmet, hogy a hibrid Auris képes szimplán elektromos hajtással is felgyorsulni 50 km/órára. Erre azonban már a Prius is képes volt, sõt még az elõdje is, tehát nincs itt semmi nagy újdonság. Ráadásul mindezt csak kis gázzal, körülbelül két-három kilométerig tudja megvalósítani: ha jobban gyorsulnánk, vagy hosszabb távon gurulunk, a benzinmotor is beindul, és szennyez. Ráadásul - ahogyan arról korábban részletesen írtunk - az elektromos autóknak is van szén-dioxid kibocsátásuk.

Az a környezetbarát energia, amely megújuló energiaforrásokból származik. Súlyos a lemaradásunk a legtöbb európai országgal szemben

Az elektromos energiát is nyilvánvalóan valamilyen erõmûben állítják elõ, és komoly vesztességgel jut el az autó akkumulátoráig. Így a számolt szén-dioxid-kibocsátás országonként változó, attól függ, mennyi a megújuló energiaforrások aránya. Hazánkban például 4,3 százalék volt ez az érték 2005-ben, 2020-ra a tervek szerint 13 százalék lesz.

Vagyis egyelõre az elektromos és hibrid autók sem jelentenek megváltást, talán egy fokkal kevésbé szennyezik a levegõt, mint a kizárólag belsõégésû motoros kocsik. A hibridek egy része ráadásul inkább csak a regisztrációs adón spórol számottevõen - az új Toyota Auris HSD nem ilyen.

A váltókar kivételével átlagos Auris-belsõ

Az újdonságról már szinte mindent elmondtunk a nemzetközi menetpróbáról szóló írásban, így most inkább az érdekes apróságokra hívnánk fel a figyelmet. Azt például eddig is tudtuk, hogy az Auris HSD-be szerelt hibrid hajtás teljes mértékben megegyezik a Priuséval, vagyis valódi különbségeket nem vehetnénk észre a két modell között. Pedig vannak. Idõközben a Lexus CT200h is bemutatkozott ezzel a hajtással, a hivatalos mérések már ott is más értékeket mutattak.

Nehéz megállapítani, miért fogyasztott többet nálam az Auris, mint a Prius. A légellenállásban biztosan van különbség, a Prius 0,25-ös Cw értékét az Auris úgy sem tudja hozni, hogy lejjebb ültették a légellenállás csökkentése érdekében. A két deciliteres különbség nem nagy, de az látszott, hogy azokat az értékeket nem tudja produkálni, mint a Prius. A Toyota leírásában furcsa, hogy városban és országúton is 3,8 literes átlagot adnak meg, pedig utóbbi szinte lehetetlen. Azt sem értem, hogy a Priusnál magasabb szám szerepel, miközben a valóságban az fogyaszt jobban.

279 literes a csomagtartó. Éppen elég

Menetteljesítményekben elég nehéz lenne különbségeket észrevenni, hiszen mindkét jármû alapvetõen az üzemanyag-takarékos, ezáltal langyos, vérszegény autózásra ösztönöz. Az Auris HSD egy másodperccel lassabban gyorsul álló helyzetbõl száz kilométer/órára, mint a Prius, pedig itt még nem számít annyit a légellenállás, a tömegben pedig maximum tíz kilogramm különbség van, az is az Auris javára. A mindennapok során viszont ebbõl semmi sem érzékelhetõ: az Auris körülbelül ugyanúgy gyorsul, mint a Prius.

Természetesen a legnagyobb hátránya a kisebb utastér: hátul nincs akkora lábtér, de azért korántsem szükségülések a hátsók, a csomagtartó viszont már kicsi. A 279 literes rés elsõ látásra meghökkentõ, alatta legalább van még egy használható rekesz. A Prius inkább praktikus szempontok szerint jobb választás, ám az Auris a jobb vétel: bevezetõ áron hatmillió forintért is hozzá lehet jutni (a tesztautó a legjobban felszerelt, csaknem 6,7 milliós példány volt), a Prius indulóára 7,575 millió forint.

Teljesen elektromos haladáskor nem szennyez, de az áram elõállításával igen

Bár a legolcsóbb hibridajánlat továbbra is a Hondáé (Insight: 5,2 millió Ft), az technikailag nincs egy szinten a Toyota megoldásával. Az Auris vezethetõségben, praktikumban egy teljesen használható kompakt, miközben a menetteljesítményei jobbak, és a fogyasztása sem rosszabb, mint az Insighté. Akinek nem minden a száguldás, azoknak nagyon ajánljuk, nekik csak a kicsit keményebb futómûhangolás lehet zavaró. Minden más szempontból a nyugalom szigete az Auris HSD, amellyel akár hosszabb távra is el lehet indulni. Akkor talán még a hibrid komoly felára is megtérülne elõbb-utóbb.
autóteszt hibrid autó japán autó Toyota Auris ötajtós autó Toyota kompakt autó újautó-teszt környezetbarát jármûvek